b"\n_START_ARTICLE_\nLammeskyer\n_START_SECTION_\nAltocumulus lenticularis\n_START_PARAGRAPH_\nAltocumulus lenticularis kaldes p\xc3\xa5 dansk ogs\xc3\xa5 for linseskyer. De optr\xc3\xa6der p\xc3\xa5 l\xc3\xa6siden af bjerge, hvor luften ved passagen er sat i en b\xc3\xb8lgebev\xc3\xa6gelse, men da der ingen bjerge er i Danmark, er der ingen linseskyer. Grundet lenticularis' m\xc3\xa6rkelige udseende har den til tider blevet forvekslet med UFO'er.\n_START_SECTION_\nAltocumulus castellanus\n_START_PARAGRAPH_\nAltocumulus castellanus kaldes p\xc3\xa5 dansk ogs\xc3\xa5 for tordenbebuder, grundet at den kun optr\xc3\xa6der n\xc3\xa5r luften i den midterste troposf\xc3\xa6re er ustabil, s\xc3\xa5 der kan dannes disse relativt h\xc3\xb8jtliggende, cumulusagtige skyer. Meget ofte medf\xc3\xb8rer castellanus nattetorden."